**Ministru kabineta noteikumu projekta**

**„Grozījumi Ministru kabineta 2015. gada 2. jūnija noteikumos Nr. 279 „Ceļu satiksmes noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2015. gada 2. jūnija noteikumos Nr. 279 „Ceļu satiksmes noteikumi”” (turpmāk – noteikumu projekts) sagatavots saskaņā ar Ceļu satiksmes likuma 3.panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Mērķis – pilnveidot Ministru kabineta 2015. gada 2. jūnija noteikumus Nr. 279 „Ceļu satiksmes noteikumi” (turpmāk – Ceļu satiksmes noteikumi) saistībā ar mācību braukšanas nosacījumu piemērošanu praktisko mācību laikā, apgūstot traktortehnikas vadības prasmi.  Saskaņā ar Ceļu satiksmes likuma 1.panta 11. punktu traktortehnika ir mehāniskais transportlīdzeklis.  Lai apmācāmā persona varētu mācīties vadīt mehānisko transportlīdzekli, arī traktortehniku, tai saskaņā ar Ceļu satiksmes likumu 22. panta sesto daļu ir jābūt klāt braukšanas mācību atļaujai vai dokumentam par tiesībām vadīt mehāniskos transportlīdzekļus. Savukārt Ceļu satiksmes likuma 20. panta trešā daļa paredz, ka transportlīdzekļa īpašnieks, valdītājs un turētājs nedrīkst dot atļauju vadīt transportlīdzekli personai, kurai nav atbilstošas kategorijas transportlīdzekļu vadīšanas tiesības, izņemot gadījumos, kad Ceļu satiksmes noteikumos paredzētajā kārtībā notiek transportlīdzekļa vadīšanas apmācība. Tādējādi, lai apmācāmā persona varētu mācīties vadīt transportlīdzekli ceļu satiksmē, tai ir jābūt derīgai braukšanas mācību atļaujai vai dokumentam par tiesībām vadīt mehāniskos transportlīdzekļus.  Ceļu satiksmes noteikumu 197. punktā saistībā ar braukšanas apmācību ceļu satiksmē ir noteiktas prasības tādu transportlīdzekļu vadīšanai kā mopēdi, motocikli, tricikli, kvadricikli, automobiļi un autobusi, bet nekas nav teikts par traktortehnikas braukšanas apmācībām, tāpēc nav iespējams izpildīt Ceļa satiksmes likuma 20. panta trešajā un 22. panta sestajā daļā noteiktās prasības par braukšanas mācību atļauju saņemšanu, mācoties braukt ar traktortehniku. Tādējādi, lai novērstu minētās nepilnības, ir jāprecizē Ceļu satiksmes noteikumu normas, kas attiecas uz mācību braukšanas atļaujām un mācību braukšanas nosacījumiem saistībā ar traktortehniku.  Spēkā esošie normatīvie akti par traktortehnikas vadītāju tiesību iegūšanu neparedz traktortehnikas braukšanas mācību atļauju izsniegšanu, taču Valsts sekretāru 2018. gada 29. marta sanāksmē (protokola Nr.13 29 §) izsludinātajā Ministru kabineta noteikumu projektā “Traktortehnikas vadītāja tiesību iegūšanas un atjaunošanas, kā arī traktortehnikas vadītāja apliecības izsniegšanas, apmaiņas, atjaunošanas un iznīcināšanas kārtība”(VSS-326), kas stāsies spēkā 2018. gada 1. septembrī, ir iekļauts regulējums, kas nosaka traktortehnikas braukšanas mācību atļauju piešķiršanas, izsniegšanas, apmaiņas, atjaunošanas un iznīcināšanas kārtību. |
| 3. | Projekta izstrādē iesaistītās institūcijas | Valsts tehniskās uzraudzības aģentūra |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz traktortehnikas un tās piekabes īpašniekiem (turētājiem, valdītājiem). |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
| |  | | --- | | **III. Tiesību akta projekta ietekme uz valsts budžetu un pašvaldību budžetiem** | | Projekts šo jomu neskar. | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Ministru kabineta noteikumu projekts „Traktortehnikas vadītāja tiesību iegūšanas un atjaunošanas, kā arī traktortehnikas vadītāja apliecības izsniegšanas, apmaiņas, atjaunošanas un iznīcināšanas kārtība” (Valsts sekretāru 2018. gada 29. marta sanāksmes protokola Nr.13 29.§ VSS-326) |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana |
| 2. | Sabiedrības līdzdalība projekta izstrādē | Informācija par noteikumu projektu sabiedriskajai apspriešanai no 10.05.2018. līdz 18.05.2018. tiks ievietota tīmekļa vietnē [www.zm.gov.lv](http://www.zm.gov.lv)  Noteikumu projekts elektroniski tika nosūtīts saskaņošanai Lauksaimniecības tehnikas ražotāju un tirgotāju asociācijai, biedrībai “Zemnieku saeima” un Lauksaimnieku organizāciju sadarbības padomei. |
| 3. | Sabiedrības līdzdalības rezultāti | Sabiedrības pārstāvji atbalsta noteikuma projektu, jo par tīmekļvietnē www.zm.gov.lv ievietoto noteikumu projektu iebildumi un priekšlikumi no sabiedrības netika saņemti.  Saskaņošanas laikā iebildumi no sabiedrības pārstāvjiem un nevalstiskajām organizācijām netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts tehniskās uzraudzības aģentūra |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.  Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Bumbuls 67027184

[adris.bumbuls@zm.gov.lv](mailto:adris.bumbuls@zm.gov.lv)